作者:賀鑄
標題:六州歌頭
內容:少年俠氣，交結五都雄。肝膽洞。毛髮聳。立談中。死生同。一諾千金重。推翹勇。衿豪蹤。輕蓋擁。聊飛鞚。斗城東。轟飲酒爐，春色浮寒甕。吸海垂虹。閒呼鷹嗾犬，白羽摘雕弓。狡穴俄空。樂匆匆。似黃粱夢。辭丹鳳。明月共。漾孤篷。官冗從。懷倥傯。落塵籠。薄書從。鶡弁如雲眾。共粗用。忽奇功。笳鼓動。漁陽弄。思悲翁。不請長纓，系取天嬌種。劍吼西風。恨登山臨水，手寄七絃桐。目送歸鴻。